jkorsvik/nowiki_second_scrape_merged huggingface dataset:
Gunhild Ørn

Gunhild Ørn (født 22. mars 1970) er en tidligere norsk toppsyklist innen banesykling fra Stavanger.  Med May Britt Våland var hun tidlig på landslag og vant det som var, frem til i 1988 da hun gikk til Bærum og Omegn CK og figurerte i landstoppen frem til og med 1996, fra 1993 for Grei.
Ørn er veterinær.


== Meritter ==
NM i banesykling
1000 m og 3000 m junior:  Seier i 1986 for Stavanger SK
1000 m:  Seier i 1990, 91, 92 for Bærum og Omegn CK
500 m og 3000 m (3.47,203, gjeldende norsk rekord, satt i Vikingskipet, Hamar):  Seier i 1993 for Grei
kongepokal i 1993
NM i landeveissykling
Lagtempo:  Seier i 1991 for Bærum og Omegn CK, i 1993 for SF Grei
Fellesstart junior:  Seier i 1988 for Stavanger SK
Tempo junior:  Seier i 1987 og 88 for Stavanger SK
Nordisk mesterskap:
500 m:  Nr. 3 i 1993 (Hamar) og seier Points race i 1993 (Hamar)
Olympiske leker
Landevei, fellesstart (81 km) i sykling under Sommer-OL 1992: Nr. 27
Annet
Tour de Vendee (5-dagers ritt i Frankrike):  Seier i 1992


== Referanser ==


== Eksterne lenker ==
(en) Gunhild Ørn – Olympedia 
(en) Gunhild Ørn – Sports-Reference (OL-resultater – arkivert) 
(en) Gunhild Ørn – ProCyclingStats 
(en) Gunhild Ørn – Cycling Archives
Mohammed Javed

Mohammed Javed (født 10. juni 1980, død 19. januar 2009), også kjent som «Jeddi», var en lederskikkelse i den kriminelle gjengen Young Guns. Han ble skutt og drept 19. januar 2009, 28 år gammel.Den 29. april 2011 ble Ahmed Shahbaz Dad og Stig Millehaugen dømt for drapet Javed. Dad ble dømt til 21 års fengsel, mens Millehaugen ble dømt til 21 års forvaring.


== Referanser ==


== Eksterne lenker ==
Intervju med TV2-nyhetene
Princ Dobroshi

Princ Dobroshi (født 2. april 1964 i Peje i Kosovo) er en tidligere leder av en albansk narkotika-gjeng i Kosovo.
Dobroshi kontrollerte den nordre veien av «Balkan-rutens» (Tyrkia-Balkan-Tsjekkia-Norden) herointrafikk og var kjent for sin brutalitet. I 1993 ble han arrestert i Norge og i 1994 dømt til 14 år i fengsel for heroinhandel. I en koordinert operasjon rømte han fra Ullersmo fengsel i 1997, reiste til Kroatia og gjennomgikk kosmetisk kirurgi i ansiktet. Han flyttet til Tsjekkia og dominerte snart den lokale albanske narkotikamafiaen. Den 23. februar 1999 ble han arrestert i Praha. Mer enn førti personer ble arrestert over hele Europa i de påfølgende operasjonene.Den kriminelle undergrunnen hadde planlagt et bevæpnet angrep på fengselet i Pankrác, men i august 1999 ble Dobroshi utlevert til Norge for å fullføre soning. Han ble løslatt og deportert i januar 2005. Han returnerte til Tsjekkia der hans russiske kone og to barn bor og var der i tre måneder til hans visum gikk ut. Senere returnerte han til Peć, Kosovo.


== Referanser ==


== Eksterne lenker ==
Oversikt over Dobroshis aktiviteter (seksjon 3)
Kunståret 1861

Kunståret 1861 er en oversikt over hendelser, fødte og avdøde kunstnerpersonligheter i 1861.


== Hendelser ==
Paul Cézanne og hans venn Émile Zola kommer til Paris.
Berthe Morisot blir elev av Jean-Baptiste Camille Corot


== Verk ==
Lawrence Alma-Tadema – The Education of the Children of Clovis
Karl von Piloty – Nero Dancing Upon the Ruins of Rome
Auguste Bonheur – La Sortie du pâturage ("Veien til markedet")


== Priser ==
Prix de Rome, maleri: Léon Perrault, Jules Joseph Lefebvre


== Fødsler ==


== Dødsfall ==


== Referanser ==


== Eksterne lenker ==
(en) 1861 in art – kategori av bilder, video eller lyd på Commons
Leif Gabrielsen

Leif Gabrielsen (født 7. desember 1942) er en norsk fotograf, oppvokst i Troms og Finnmark, nå bosatt i Oslo.
Han har bakgrunn fra Fotoskolan i Stockholm, og har arbeidet som fotograf i NRK og i Klassekampen. 
Fra 1985 har han arbeidet som frilanser, og  har vært engasjert som teaterfotograf blant annet på Nationaltheatret, på Det norske teatret, Oslo Nye Teater og Den Nationale Scene. 
Han har gjennomført flere fotoprosjekter og utstillinger.  Gabrielsens bilder er blant annet innkjøpt av Norsk kulturråd og Nasjonalmuseet for kunst, arkitektur og design. 


== Utstillinger ==
1968	Vadsø- og Kirkenes Kunstforening
1969	Honningsvåg Sommergalleri
1972	Festspillene i Nord-Norge
1983	Oslo rådhus
1986	Galleri Holmenbukta
1988	Stockholm Kulturhus, «Prosjekt Karl Johan»
2002	Nordkappmuseet, Honningsvåg
2004	Galleri Hafslund Hovedgård, «Identitet»
2009	Henie Onstad Kunstsenter
2010	Samfunnshuset Øvre Årdal
2011	Sogn og Fjordane Kunstmuseum, Førde
2012	Samisk Kunstnersenter, Karasjok
2018	Samisk Senter for Samtidskunst, Karasjok


== Eksterne lenker ==
Offisielt nettsted
Ovidiu Cernăuțeanu

Ovidiu Cernăuțeanu (født 23. august 1974 i Botoșani i Romania) er en rumensk-norsk sanger. Han er også kjent som Ovi Jacobsen og under artisnavnet Ovi Martin, senere Ovi.
Etter å ha spilt ett år i Japan, flyttet han til Norge i 1995, etter å ha blitt ringt opp av en norsk agent.I 2006 deltok han i Melodi Grand Prix 2006 med sangen «The Better Side of Me», der han kom til «Siste sjansen» fra den andre delfinalen. Cernăuțeanu gikk imidlertid ikke videre fra «Siste sjansen» og kom dermed ikke med i finalen. I 2009 deltok han igjen, og der kom han helt til finalen med sangen «Seven Seconds», skrevet av Simone Larsen. Hans debutalbum This Gig Almost Got Me Killed kom ut i 2009 og ble utgitt på nytt i 2010 med nytt omslag og «Playing with Fire» som bonusspor.
I 2010 deltok han i Eurovision Song Contest 2010 for Romania sammen med Paula Seling med sangen «Playing with Fire», og de endte der på tredjeplass med 162 poeng. Han var en av låtskriverne av «I'll be yours» i Melodi Grand Prix 2011 framført av Pernille & Marius, som gikk til Sistesjansen. I 2012 skrev han sangen «High on Love» for Reidun Sæther sammen med norske Tommy Berre og svenske Thomas G:son til Melodi Grand Prix i Norge. Sangen gikk videre til finalen i Oslo Spektrum.
I 2014 deltok Ovi på nytt i Eurovision Song Contest for Romania sammen med Paula Seling, denne gang med sangen «Miracle». Den kom på tolvteplass i den internasjonale finalen i København.


== Diskografi ==
StudioalbumThis Gig Almost Got Me Killed (2009, daWorks)
This Gig Almost Got Me Killed – international edition (2010, daWorks)
A Bit of Pop Won't Hurt Anyone (2014, daWorks)Singler«The Better Side of Me» (2006)
«Tomorrow's Headline» (2008, daWorks)
«Vagabond» (2008, daWorks)
«Seven Seconds» (2009, daWorks)
«Reason» (2009, daWorks)
«Come to Nana» (2009, daWorks)
«Saying Goodnight» (2009, daWorks)
«Playing With Fire» med Paula Seling (2010, daWorks)
«We Got Something med Paula Seling (2011, daWorks)
«Audrey» (2010, daWorks)
«One Day» med Mike Raw (2012, daWorks)
«Miracle» med Paula Seling (2014, daWorks)
«Dirty Beautiful» (2015, daWorks)


== Referanser ==


== Eksterne lenker ==
(en) Ovidiu Cernăuțeanu – kategori av bilder, video eller lyd på Commons 
(en) Ovidiu Cernăuțeanu på Internet Movie Database 
(en) Ovidiu Cernăuțeanu på Discogs 
(en) Ovidiu Cernăuțeanu på Discogs 
(en) Ovidiu Cernăuțeanu på MusicBrainz 
(en) Ovidiu Cernăuțeanu på MusicBrainz 
(en) Ovidiu Cernăuțeanu på Spotify 
(en) Ovidiu Cernăuțeanu på Last.fm 
Ovidiu Cernăuțeanu på Facebook
Malkaridae

Malkaridae er en gruppe (familie) av edderkopper som tilhører undergruppen Entelegynae i gruppen Araneomorphae. Familien finnes bare på den sørlige halvkulen.


== Utseende ==
Små edderkopper med åtte øyne. Den fremre delen av forkroppen ("hodet") med øynene er noe reist over resten, mye smalere enn de bakenforliggende delene. Forkroppen har store, dype punktgroper. Bakkroppen er forholdsvis liten, med et markert ryggskjold (scutum).


== Levevis ==
Disse edderkoppene blir gjerne funnet mellom løvstrø i sørlig-tempererte skoger. Ellers er lite kjent om biologien deres.


== Utbredelse ==
Medlemmene i denne familien er utbredt i Australia, Argentina og Chile.


== Systematisk inndeling ==

Klasse edderkoppdyr, Arachnida
Orden edderkopper, Araneae
Underorden Opisthothelae
Gruppe araneomorfe edderkopper, Araneomorphae
Gruppe Neocribellata
Gruppe Entelegynae
Overfamilie Mimetoidea
Familie Malkaridae Davies, 1980
Underfamilien Malkarinae
Slekten Malkara Davies, 1980
Malkara loricata Davies, 1980 — Queensland
Underfamilien Sternodinae
Slekten Carathea Moran, 1986
Carathea miyali Moran, 1986 — Tasmania
Carathea parawea Moran, 1986 — Tasmania
Slekten Chilenodes Platnick & Forster, 1987
Chilenodes australis Platnick & Forster, 1987 — Chile, Argentina
Slekten Perissopmeros Butler, 1932 (= Sternodes)
Perissopmeros arkana (Moran, 1986) — New South Wales
Perissopmeros castaneous Butler, 1932 — New South Wales
Perissopmeros darwini Rix, Roberts & Harvey, 2009 — Vest-Australia
Perissopmeros foraminatus (Butler, 1929) — Victoria
Perissopmeros grayi (Moran, 1986) — New South Wales
Perissopmeros mullawerringi (Moran, 1986) — Australian Capital Territory
Perissopmeros quinguni (Moran, 1986) — New South Wales


== Kilder ==
Platnick, N.I. og Forster, R.R. (1987) On the first American spiders of the subfamily Sternodinae (Araneae, Malkaridae). American Museum, Novitates 2894. [1]


== Eksterne lenker ==
(en) Malkaridae i Encyclopedia of Life 
(en) Malkaridae i Global Biodiversity Information Facility 
(en) Malkaridae hos ITIS 
(en) Malkaridae hos NCBI 
(en) Kategori:Malkaridae – bilder, video eller lyd på Wikimedia Commons 
Malkaridae – detaljert informasjon på Wikispecies
Jeff Hamilton

Jeff Hamilton (født den 4. august, 1953 i Richmond, Indiana USA) er en amerikansk jazztrommeslager kanskje mest kjent for å ha spilt med Ray Brown, Oscar Peterson og Diana Krall, men han har også sin egen trio.


== Biografi ==
Hammilton fikk sitt første store gjennombrudd i 1974 da han spille i New Tommy Dorsey Orchestra. Deretter deltok han i Lionel Hampton's Band inntil 1975 da han, sammen med bassisten John Clayton, ble medlemmer av Monty Alexander Trio. Han oppnådde et barndomsmål i 1977 da han ble med Woody Herman and the Thundering Herd, som han gjorde flere innspillinger med. I 1978 overtok han stillingen etter Shelly Manne i LA4 med Ray Brown, Bud skaft og Laurindo Almeida. Han spilte inn totalt seks plater med LA4. Fra 1983 til 1987, opptrådte Hammilton med Ella Fitzgerald, Count Basie Orchestra, Rosemary Clooney og Monty Alexander. Hammilton var med i Ray Brown Trio fra 1988 helt frem til mars 1995 da han heller ønsket å konsentrere seg om sin egen trio. I 2004 ble Hammilton del-eier av Bosphorus cymbals, og spiller på sine egen signaturcymbaler (Hammer Serie). For tiden turnerer Hammilton med sin egen trio, Clayton-Hamilton Jazz Orchestra og Diana Krall.


== Referanser ==


== Eksterne lenker ==
Offisielt nettsted 
Offisielt nettsted 
(en) Jeff Hamilton – kategori av bilder, video eller lyd på Commons 
(en) Jeff Hamilton på Discogs 
(en) Jeff Hamilton på MusicBrainz 
(en) Jeff Hamilton på Songkick 
(en) Jeff Hamilton på AllMusic
3670 Notodden

3670 Notodden er et musikkalbum med Notodden Blues Band utgitt i 1993.


== Sporliste ==
«Hvor du måtte være»
«Åpne opp»
«Like blid»
«Få` kke sove»
«Minareten»
«Dama mi»
«20. Århundrets peis»
«Full gass»
«Nabo`n har daua»
«Sølibat»
«Livet mitt»
«Trur jeg»
«Telma»


== Eksterne lenker ==
(en) 3670 Notodden på Discogs
Lassa skole

Lassa skole er en barneskole på Stokka/Sandal i bydel Eiganes og Våland i Stavanger.
Skolen ble tatt i bruk i januar 1998, og har ca. 365 elever og 40 ansatte.


== Eksterne lenker ==
http://www.minskole.no/lassa
Botswana Defence Force

Botswana Defence Force er Botswanas hær. Det ble dannet i 1977 og har rundt 12 000 medlemmer. Siden Botswana er en innlandsstat har den intet sjøforsvar. Botswana Defence Force Air Wing er Botswanas flyvåpen. 
BDF består av en panserbrigade, to infanteribrigader, fire infanteribataljoner, to artilleriregimenter, et ingeniørregiment og et spesialstyrkeregiment.
USA har vært den største utenlandske bidragsyteren til Botswanas forsvar og store deler av offisersstaben har fått utdannelse i USA.


== Se også ==
Botswana Defence Force XI, BDF sin fotballklubb som  spiller i Botswanas eliteserie.
Scottish Aviation

Scottish Aviation Limited var en britisk flyprodusent som holdt til på den internasjonale flyplassen i Prestwick i Skottland.


== Historie ==
Opprinnelig startet som en flyskole begynte selskapet i 1938 med vedlikeholdsarbeider på fly og under den andre verdenskrig fikk de oppdrag med å vedlikeholde fly for RAF. bl.a Liberator bombefly.
I etterkrigstiden ble det bygget de robuste STOL sambandsfly, som Pioneer og den større Twin Pioneer. Senere ble det bygget turboprop som Jetstream
Scottish Aviation ble slått sammen med British Aircraft Corporation, Hawker Siddeley Aviation, og Hawker Siddeley Dynamics og dannet British Aerospace i 1977. 


== Bygde fly ==
Scottish Aviation Pioneer
Scottish Aviation Twin Pioneer
Scottish Aviation Bulldog
Scottish Aviation Jetstream
		
		


== Bilproduksjon ==

Mellom 1964 og 1966 konstruerte og bygde Scottish Aviation som et prøveprosjekt et mindre antall av en liten batteridrevet elektrisk bil Scottish Aviation Scamp. Noen omfattende serieproduksjon kom ikke ut av dette.


== Eksterne lenker ==
(en) Scottish Aviation – kategori av bilder, video eller lyd på Commons
I Don’t See Me in Your Eyes Anymore

«I Don't See Me in Yor Eyes Anymore» er en amerikansk sang, skrevet av Bennie Benjamin og George David Weiss. Den ble publisert i 1949.
Sangen ble popularisert samme år av Gordon Jenkins and the Stardusters samt av Perry Como.
Den fikk fornyet popularitet i 1974, da en coverversjon med Charlie Rich, som han hadde spilt inn i 1960-årene, ble utgitt. Richs utførelse nådde en førsteplass på Billboard Hot Country Singles-listen i juni 1974.


== Versjoner ==


=== Gordon Jenkins ===
Innspillingen med Gordon Jenkins ble utgitt av Decca Records med katalognumer 24576.


=== Perry Como ===
Innspillingen med Perry Como ble utgitt av RCA Victor Records med katalognumrene 20-3347 (78-plate)


== Charlie Rich ==
Richs versjon kom til under hans tid på RCAs rhythm and blues-datterselskap Groove Records og i assosiasjon med Chet Atkins, én av arkitektene bak The Nashville Sound. I likhet med mange andre Atkins-produserte sanger fra denne perioden, hadde «I Don't See Me...» korbacking og strykere, en stil som var feremtredende på andre Rich-innspillinger fra den tiden. Allmusic-kritikeren Stephen Cook sa at Richs musikkstil: «landet et eller annet sted mellom den rå sounden til hans Sun hits... og popcrossovertonen til at hans Epic-kjempesuksesser».«I Don't See Me...» ble spilt inn i 1960-årene og ble ikke umiddelbart utgitt på single. Så, i 1973, hadde Rich millionselgende hits med «Berhind Closed Doors» og «The Most Beautiful Girl», og det tok ikke lang tid før flere av innspillingene fra hans kontraktsperioder på RCA, Mercury og Sun Records ble utgitt på singler til countryradiostasjonene.
Den ble utgitt tgitt i april, omtrent på den tiden hans single for Epic, «A Very Special Love Song», avsluttet sin popularitet. «I Don't See Me...» ble Richs femte nummer én-sang og den tredje i løpet av de seks første månedene av 1974.


== Andre coverversjoner ==
Andre innspillinger ble gjort av Buddy Clark (Innspilt 4. januar 1949 og utgitt av Columbia Records med katalognymmer K-38403), Helen Forrest (Innspilt 24. januar 1949 og utgitt av MGM Records med katalognummer 10373) og i Storbritannia av Vera Lynn og Sam Browne (Innspilt 5. februar 1949 og utgitt av britiske Decca Records med katalognummer F-9127). Den nådde førsteplassen på den britiske notelisten (Ingen platelister ble publisert før 1952).
Sangen var med på Fun Lovin' Criminals' spor «There Was a Time» fra gruppas album Loco (2001).


== Norsk versjon ==
Egil Hagen har skrevet en norsk tekst. På norsk bærer den tittelen «Er alt forbi». Frank Weylert, Egil Monn-Iversens orkester har spilt inn sangen. Den ble utgitt på 78-platen Musica A 8906 i 1950.


== Listeplasseringer ==


== Referanser ==
Eg hadde ein gong ein båt

«Eg hadde ein gong ein båt» er en sang med norsk tekst av Herbjørn Sørebø, først utgitt av Vestlandsduoen (Ivar og Kari Medaas) på singleplaten Metronome J45-745 i 1967 (bakside: «Å, kvi skulle eg gå stad og gifta meg»). Den nådde nr. 9 på VG-lista.
Den norske versjonen er basert på Cornelis Vreeswijks svenske originaltekst «Jag hade en gång en båt» (1966) til melodi av den bahamanske folkesangen «The John B. Sails», gjort kjent som «The Wreck of the John B» (The Weavers 1950, arrangert av Lee Hays) og «Sloop John B» (The Kingston Trio 1958, The Beach Boys 1966).
Mens den vestindiske visen handler om en beryktet båt og dens mannskap, er Vreeswijks tekst et antikrigsbudskap.
«Eg hadde ein gong ein båt» er også innspilt av Nystogs på albumet På vegen att …, (2002) og av Sputnik på albumet Hjemkomsten til Johanne (2011).


== Eksterne lenker ==
«Jag hade en gång en båt», svensk tekst
Sjona (språk)

Sjona (ChiShona) er et bantuspråk i nigerkongo-familien som snakkes av over 10 millioner mennesker i Zimbabwe, samt 30 000 i Zambia og 10 000 i Botswana. Folkegruppa som snakker sjona, kalles shonaer. Sjona er sammen med ndebele og engelsk offisielt språk i Zimbabwe.
Sjona har et skriftspråk med en ortografi og grammatikk som ble utarbeida på 1900-tallet og fastsatt på 1950-tallet. Den første romanen på sjona, Solomon Mutswairos Fesol, ble utgitt i 1957. Det blir undervist i sjona på skoler, men det brukes ikke som undervisningsspråk. Det finnes litteratur på sjona, og språket er beskrevet i flere ordbøker, både enspråklige og tospråklige (da for det meste sjona–engelsk). Moderne sjona er basert på dialektene til karangafolket i provinsen Masvingo rundt Store Zimbabwe og zezerufolket i nordlige og sentrale Zimbabwe. Alle dialekter av sjona anses imidlertid som likeverdige.
Sjona er del av sone S.10 i Malcolm Guthries klassifisering av bantuspråk; dette betegner et dialektkontinuum av nært beslektede språk, deriblant manyika, nambya og ndau i Zimbabwe og sentrale Mosambik, tawara og tewe i Mosambik og ikalanga i Botswana.


== Referanser ==
2. etappe av Giro d’Italia 2010

2. etappe av Giro d'Italia 2010 ble kjørt den 9. mai 2010. Rittet forsatte inn i Nederland, og etappen ble preget av flere velt på de paddeflate veiene mellom Amsterdam og Utrecht. Bradley Wiggins fikk en dårlig dag i den rosa trøya. 5 km før mål var briten involvert i en velt, og tapte over halvminuttet til teten. Amerikaneren Tyler Farrar var sterkest i spurten og sikret seg sin første etappeseier i Giroen, og sin andre etappetriumf i en Grand Tour. Cadel Evans tok over ledelsen i sammendraget og sikret seg den rosa trøyen for andre gang i karrieren.
- Dagens etappe er den farligste og mest nervøse etappen jeg har syklet noen gang


== Manglende ryttere ==
3  Martin Kohler (BMC) brøt.


== Referanser ==


== Eksterne lenker ==
(en) Resultater på gazzetta.it
TAAG Angola Airlines

TAAG Angola Airlines (Linhas Aéreas de Angola) er et angolansk flyselskap med hovedbase ved Quatro de Fevereiro lufthavn i Luanda. Selskapet ble grunnlagt i september 1938 som DTA– Divisão dos Transportes Aéreos av regjeringen i det portugisiske imperiet, og i 1940 byttet selskapet navn til DTA– Linhas Aéreas de Angola. I februar 1974 byttet selskapet navn til sitt nåværende navn, TAAG Lineas Aereas de Angola, hvor «TAAG» er en forkortelse for Transportes Aéreos Angolanos. 
Selskapet fikk i juli 2007 flyforbud i EU på grunn av manglende sikkerhet i selskapets operasjoner, men i juli 2009 ble dette forbudet opphevet og den første flyvningen innom EU skjedde den 1. august 2009 til Portela lufthavn i Lisboa med en Boeing 777-200ER TAAG Angola Airlines trafikkerer 33 destinasjoner i 16 ulike land i Europa, Asia, Nord-Amerika, Afrika og Sør-Amerika.


== Flyflåte ==
Selskapet opererer følgende fly (pr mai 2022):
Selskapet har tidligere operert med Boeing 707, Iljusjin Il-62, Lockheed L-1011 TriStar og Jakovlev Jak-40.


== Referanser ==


== Eksterne lenker ==
Offisielt nettsted 
(en) TAAG Angola Airlines – kategori av bilder, video eller lyd på Commons
NBB Live

NBB Live er et konsertalbum utgitt av Notodden Blues Band i 1990.


== Sporliste ==
«Svampen»
«Ain't It Just Like a Woman»
«I'd Rather Go Blind»
«Crazy Corner»
«Blues Never Die»
«Smoking Gun»
«Into the Night»
«Georgia On My Mind»
«Kristiansand»
«Still Be Around»
Koh Kong (provins)

Koh Kong (khmer: ខេត្តកោះកុង) (Khétt Kaôh Kong) er en provins sørvest i Kambodsja. Navnet betyr «Kongøya». Hovedstaden heter også Koh Kong. 
Koh Kong har en lang ubebygd kystlinje og lenger inn er provinsen kupert og skogkledt og stort sett utilgjengelig. Den omfatter deler av Krâvanhfjellene og deler av Kirirom nasjonalpark. Dens turistattraksjoner inkluderer kasinoer og fossefall, mens en eksportfasiliteter og nye havnefasiliteter er under utvikling for å hjelpe nasjonens handel. 


== Grenseovergang ==
 
Provinsen er en stadig mer populær inngangsport til Kambodsja fra Hat Lek øst i Thailand, delvis på grunn av rimelig direkte tilgang til havna og feriebyen Sihanoukville. Grensen ligger på Cham Yeam, ca 14 km fra Koh Kong by. 
Det har blitt enklere å reise til Koh Kong etter at flere broer ble bygget, den første i 2002. Kambodsjas lengste bro fra Koh Kong by til Koh Kong Resort har blitt ett av provinsens landemerker. Med økonomisk hjelp fra den Thailandske regjeringen kunne de siste broene åpnes i mai 2008.


== Administrativ inndeling ==


== Eksterne lenker ==
The Koh Kong Website
Koh Kong Provincial Resources
Kirirom National Park, Cambodia
Mekongkjempemalle

Mekongkjempemalle er en art i gruppen haimaller.
Den er endemisk til Mekong-elven i Sørøst-Asia og regnes som verdens største ferskvannsfisk. Den blir opptil 3 meter lang og 350 kg tung.


== Eksterne lenker ==
(en) mekongkjempemalle – oversikt og omtale av artene i WORMS-databasen 
(en) mekongkjempemalle i Encyclopedia of Life 
(en) mekongkjempemalle i Global Biodiversity Information Facility 
(en) mekongkjempemalle hos FishBase 
(en) mekongkjempemalle hos ITIS 
(en) mekongkjempemalle hos NCBI 
(en) Kategori:Pangasianodon gigas – bilder, video eller lyd på Wikimedia Commons 
Pangasianodon gigas – detaljert informasjon på Wikispecies 
(en) Pangasianodon gigas Chevey, 1931 Mekong giant catfish - FishBase
Too Ra Loo Ra Loo Ral

«Too Raa Loo Ra Loo Ral (That's an Irish Lullaby)» er en klassisk irsk sang, skrevet av James Royce Shannon i 1914.
Sangen ble popularisert av Bing Crosby i spillefilmen Going My Way fra 1944.


== Populære referanser ==
Spillefilmen The Boondock Saints, når Detective Greenly gir sin foerklaring på de to døde russerne.
Care Bears på gruppas CD Nighty Night fra 2005
I begynnelsen av en episode fra sesong to av TV-serien Cheers synger Carla den til sin nyfødte over telefonen.
The Corrigan Brothers synger i sangen «There's No One as Irish as Barrack Obama»: «Toor a loo, toor a loo, toor a loo, toor a lama».
Dexy Midnight Runners' sang «Come on Eileen» har i sitt refreng en nonsenstekst som sterkt påminner om den i denne sangen.
Spillefilmen Hus, løgn og kjærlighet (HouseSitter), sunget av Steve Martin.
På slutten av episode 116 av MADtv.
Van Morrison fremfører en sang betitlet «Too Ra Loo Ra Loo Ral (That's an Irish Lullaby)» med The Band på deres konsert The Last Waltz.
I den tolvte episoden fra sesong fire av TV-serien Oz synger en irsk fengselsfange Ryan O'Reilly denne sangen til sin lillebror.
The Simpsons-spisoden Homer's Barbershop Quintet og Sex, Pies and Idiot Scrapes. Melodien til den første linjen av refrenget ble spilt to ganger i episoden I Don't Wanna Know Why Caged Birds Sing.
Thin Lizzys sang «Vagabonds of the Western World» fra albumet med samme navn inneholder denne linjen gjentatte ganger: «Too Ra Loo Ra Loo Ral».
Refrenget blir sunget gjentatte ganger av en beruset Erin i TV-serien Titus.
Frasen er et tilbakevendende tema i sangen «Our Mother the Mountain» fra Townes Van Zandts album med samme navn (1969).


== Norsk versjon ==
Den norske tittelen er «Tu-ra-lu-ra-lu-ra». Gunnar Sønstevolds orkester, sang: Frank Weylert, har spilt inn sangen. Arr.: Gunnar Sønstevold. Den ble utgitt på 78-platen Musica A 8900 i 1946.


== Referanser ==
Gullitunnelen

Gullitunnelen er en to-løps motorveitunnel på E18 i Tønsberg kommune i Vestfold. Miljøtunnelen har tre kjørefelt i hvert løp og er 285 meter lang. I tunnelen er av - og påkjøring til Tønsberg. Over tunnelen er det matjord som forbinder jordene på begge sider, samt en sykkelsti.
Før miljøtunnelen ble bygd avdekket arkeologer et stort gravfelt fra vikingtiden.


== Se også ==
Veitunneler i Norge
Undersjøiske veitunneler i Norge


== Referanser ==